
Број: 05-96-48/2024
Датум: 27.08.2024.год.

Одјељење за стамбено комуналне послове и послове саобраћаја Градске управе Града Зворник, по захтјеву инвеститора „О.F. company“ Д.o.o. Шетићи - Зворник, од 12.08.2024.год., у поступку обнављања еколошке дозволе за објекат бензинске пумпе са ТНГ-ом који се налази у насељу Шетићи бр. 148, град Зворник, на основу члана 94. Закона о заштити животне средине („Службени гласник РС“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, број 124/12), члана 5. Правилника о поступку ревизије и обнављања еколошких дозвола („Службени гласник РС“, број 28/13 и 104/17) и члана 190. Закона о општем управном поступку („Службени гласник РС“, број: 13/02, 87/07, 50/10 и 66/18), доноси:
Р Ј Е Ш Е Њ Е
1.  Обнавља се РЈЕШЕЊЕ - ЕКОЛОШКА ДОЗВОЛА, број: 05-511-62/2019 од 12.11.2019.год. која је издата инвеститору „О.F. company“ Д.o.o. Шетићи - Зворник, за објекат бензинске пумпе са ТНГ-ом који се налази у насељу Шетићи бр. 148, град Зворник, на грађевинској парцели означеној као к.п. број: 394/5, 394/6 и 395/2 К.О. Шетићи), са роком важења до 12.11.2029.год., под сљедећим условима:
2. Погони и постројења за које се обнавља еколошка дозвола су:
· Продајни објекат 7,50 m х 10,00 m,

· Надстрешница са три точећа мјеста са улазно-излазним тракама, 

· Приступни пут-манипулативни простор за истакалиште,

· Два двокоморна резервоара запремине 30+20 m3.

· Један резервоар за ТНГ запремине 30 m3.

       3. Инвеститор, „О.F. company“ Д.o.o. Шетићи - Зворник, дужан је да током рада и престанка рада предметног објеката, испуни обавезе заштите животне средине у складу са чланом 83. Закона о заштити животне средине („Службени гласник Републике Српске“, број: 71/12, 79/15 и 70/20), примјени мјере ублажавања негативних утицаја на животну средину, а посебно:
3.1.   Мјере спречавања емисија у ваздух и заштита од буке

· Све манипулативне површине је потребно редовно чистити, прати и одржавати да би се спрјечиле прекомјерне концентрације прашине око предметног објекта.
· За спречавање евентуалног настајања прашине, нарочито у сушном периоду, примјенити „прскање“ интерних саобраћајница и површина у кругу предметног објекта.
· Потребно је асфалтирати манипулативне и радне површине ради лакшег чишћења и одржавања.
· Пратити и мјерити емисију загађујућих материја у ваздух како би се испунили услови дефинисани у Уредби о вриједностима квалитета ваздуха („Службени гласник Републике Српске“,  број: 124/12).
· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).
· У случају повећаног нивоа буке на локацији, услед рада пумпи и помоћних уређаја приликом услуживања возила, извршити набавку технички савременијих и ефикаснијих аутомата за точење горива. 
· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.
· Слободне површине на границама са другим парцелама, засадити ниским и високим растињем ради смањења буке и прашине тј. формирати заштитни зелени појас.
3.2.   Мјере спречавања емисија у воду и земљиште  
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља где нема јавне канализације („Службени гласник РС“, број 68/01) и Правилником о условима  испуштања отпадних вода у површинске воде („Службени гласник РС“, број: 44/01).
· Санитарно-фекалне отпадне воде из објекта испуштати у трокоморну септичку јаму.
· Септичку јаму одржавати у складу са Правилником о третману и одводњи отпадних вода за подручја градова и насеља где нема јавне канализације („Службени гласник РС“, број  68/01).
· Чишћење водонепропусне септичке јаме вршити најмање два пута годишње, а по потреби и чешће и о томе водити уредну евиденцију.
· Све отпадне воде требају се третирати на начин да се не угрози квалитет подземних и површинских вода.

· Отпадне воде са манипулативних површина путем сливних канала одводити у сепаратор уља и масти.
· Сепаратор уља и масти треба редовно чистити и одржавати како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију.
· Чишћење сепаратора уља и масти вршити преко организације овлашћене за обављање ове врсте послова.

· Атмосферске зауљене воде са манипулативног платоа одводити у сепаратор уља и масти а тек након третмана кроз исти, упустати у крајњи реципијент.
· Канале за прикупљање површинских (атмосферских) вода одржавати, чистити као и систем за прикупљање вода са кровова.
· Манипулативни плато редовно одржавати, тј. свакодневно како неби дошло до непотребних загађења вода.

· Ако се приликом пуњења погонског резервоара моторног возила гориво проспе, обавезно очистити све површине на које се гориво просуло (ради се о бетонираним површинама).

· Несме се вршити пролијевање било какве врсте опасних супстанци или њено одлагање на непрописан начин.
· У случају акцидентног излијевања нафте и нафтних деривата на локацији одмах извршити њихово прикупљање коришћењем комерцијалних патентираних средстава-апсорбенс (пијесак, пиљевина, екопор и др.) и настали отпад одложити као опасан отпад.
· Употребњени апсорбенс и друге загађене материје збринути као опасни отпад.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.   Мјере за спречавање и смањење чврстог отпада

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 и 79/18).
· Отпад прикупљати и класификовати према Каталогу отпада и збрињавати са овлаштеним институцијама.
· Није дозвољено мијешати опасни и неопасни отпад.
· Мјешовити комунални отпад одлагати у метални контејнер на локацији и предавати га локалном комуналном предузећу.

· Обезбједити намјенске посуде, затворене металне контејнере или канте за све идентификоване врсте отпада.

· Контејнери/бурад за складиштење свих врста отпада на локацији морају бити јасно означени типом и нивоом опасности, и морају бити смјештени на бетонске/асфалтне подлоге, лако приступачне за прање и чишћење и пражњење.

· Идентификовани опасни отпад (употребљени адсорбенс, крпе за брисање које су контаминиране опасним супстанцама,...) пажљиво сакупљати и привремено складиштити на издвојеном мјесту, и збрињавати од стране овлаштене институције за исти.

· Контаминирани апсорбент и отпад одлагати у метално буре намјењено за ту врсту отпада а исто празнити од стране овлаштених лица за преузимање опасног отпада.
· Отпадни муљ из уређаја за одвајање (сепаратор уља и масти, трокоморни таложник)  редовно чистити и збрињавати од стране овлаштеног предузећа.

· Поштовати мјере и активности дефинисане Планом управљања отпадом уз обавезно вођење евиденције продукованих врста отпада. 

· Инвеститор мора склопити Уговоре (зависно од врсте отпада) са овлаштеним институцијама за коначно збрињавање отпада раздвојеног по каталогу.     

· Адекватном организацијом процеса рада спречити настајање и расипање свих врста отпада.

· План за управљање отпадом мора бити у складу са Законом о управљању отпадом („Службени гласник Републике Српске", број: 111/13, 106/15, 16/18, 70/20, 63/21 и 65/21). 

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Одредити лице одговорно за управљање отпадом, у складу са чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
    Табела бр.1: Врсте  отпада које се могу јавити на предметној локацији 

	Шифра
	Назив отпада

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 05*
	Садржај сепаратора уље / вода

	13 05 08*
	Мјешавине отпада из коморе за отпад из сепаратора уље / вода

	13 07*
	Отпади од течних горива 

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 02
	Апсорбенти,филтерски материјали, крпе за брисање и заштитна одјећа

	15 02 02*
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	20
	Комунални отпади (кућни отпад и слични комерцијални и индустријски отпади), укључујући одвојено сакупљање фракције

	20 03
	Остали комунални отпад

	20 03 01
	Мијешани комунални отпад

	20 03 04
	Муљеви из септичких јама      


        Напомена: Опасни отпад у Каталогу отпада има ознаку звијездице (*)
             3.4.   Мјере заштите у случају инцидентних ситуација

У случају пожара потребно је предузети сљедеће мјере:

· Потребно је извршити евакуацију објекта.

· Приступити гашењу пожара средствима за гашење (угљендиоксид и прах).

· Мобилисати снаге и средства.

· Активирати ватрогасне јединице.

· Обезбједити несметан приступ објектима (за ватрогасну службу и сл.).

· Извршити спашавање људи и материјалних добара

            3.5.   Мјере након затварања постројења
· Након затварања предметног објекта, потребно је извршити рекултивацију терена, у складу са посебним пројектом рекултивације, који ће бити урађен у циљу дефинисања свих операција и активности који се морају предузети у том случају.

· Придржавати се прописаних мјера и стандарда ако се подузму активности рушења грађевина те осигурати надзор надлежних служби. 

         3.6. Инвеститор, „О.F. company“ Д.o.o. Шетићи - Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:

          4.1.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у петој зони. Дозвољени нивои вањске буке дати су у сљедећој табели. 

Табела бр. 2: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 

  4.2.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 

	Табела бр. 3: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):

ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Алкалитет
	g.CaCO3/m3
	-

	Електропроводљивост
	µS/cm
	-

	Остатак испарења на 105◦ С
	g/m3
	35

	Остатак - нефилтрабилни
	g/m3
	-

	Остатак - филтрабилни
	g/m3
	-

	Суспендоване материје по Imhoff-u
	mL taloga/L
	0,5

	Растворени кисеоник
	gO2/m3l

% zasićenja
	-

	БПК5
	g/m3
	25

	ХПК
	g/m3
	125

	Амонијачни азот
	g/m3
	10

	Амонијак
	g/m3
	-

	Нитритни азот
	g/m3
	1

	Нитратни азот
	g/m3
	10

	Укупни азот 
	g/m3
	15

	Укупни фосфор
	g/m3
	3

	Масти уља
	g/m3
	500

	Гвожђе
	g/m3
	2000

	Кадмијум
	g/m3
	10

	Манган
	g/m3
	500

	Никл
	g/m3
	10

	Олово
	g/m3
	10

	Укупни хром
	g/m3
	100

	Цинк
	g/m3
	1000


         4.3. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12).
Табела бр. 4. Граничне вриједности, толерантне вриједности и граница толеранције за заштиту здравља људи
	Период узимања

Средње вриједности мјерења
	Гранична вриједност
	Граница толеранције
	Толерантна

вриједност

	Сумпор – диоксид SO2
	
	
	

	Један сат
	350 µg/m3 не смије се прекорачити више од 24 пута у једној календарској години
	150 µg/m3
( 43 % од граничне вриједности ) 1.јануар 2013,године,с тим да се граница толеранције од 1.Јануара 2015год, и сваких 12 мјесеци након тога смањује на једнаке годишње постотке да би се до 1.јануара 2021,достигло 0 %


	500 µg/m3

	Један дан
	125 µg/m3, не смије се прекорачити више од три пута у једној календарској години
	125 µg/m3

	календарска година
	50µg/m3
	
	50 µg/m3

	Азот - диоксид NO2
	
	
	

	Један сат
	150 µg/m3
не смије се прекорачити више од 18 пута у једној календарској години
	75 µg/m3 ,( 50 % од граничне вриједности ) 1.Јануара 2013,с тим да се граница толеранције од 1.Јануара 2015 године и сваких 12 мјесеци након тога смањује на једнаке годишње постотке ,да би се до 1. Јануара 2021,године достигло 0 %
	225 µg/m3

	Један дан
	85 µg/m3
	40 µg/m3( 47 % од граничне вриједности) 1.Јануар 2013,с тим да се граница толеранције од 1.Јануара 2015 године и сваких 12 мјесеци након тока смањује на једнаке годишње постотке ,да би се до 1.јануара 2021,године достигло 0%
	125 µg/m3

	Календарска година
	40 µg/m3
	20 µg/m3 (50% од граничне вриједности)1.Јануара 2015 године и сваких 12 мјесеци након тога смањује на једнаке годишње постотке .да би се до 1.Јануара 2021,годишње достигло 0%
	60 µg/m3

	Суспендоване честице (МР10)

	Један дан
	50 µg/m3 не смије се прекорачити више од 35 пута у једној календарској години
	25 µg/m3 (50% од граничне вриједности)1.Јануара 2015 године и сваких 12 мјесеци након тога смањује на једнаке годишње постотке .да би се до 1.Јануара 2021,годишње достигло 0%
	75 µg/m3

	Календарска година
	40 µg/m3
	5 µg/m3 (20% од граничне вриједности) 1.Јануар 2013, с тим да се граница толеранције од 1 .јануара 2015 године и сваких 12 мјесеци након тога смањује на једнаке годишње постотке, да би се до 1.јануара 2021,год, достигло 0%
	48 µg/m3

	Суспендоване честице (МР2.5)Стадијум 1

	Календарска година 
	25 µg/m3
	5 µg/m3 ( 20% од граничне вриједности )31.децембра 2013 
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	
	20 µg/m3


	Угљен - моноксид (СО)

	Максимална дневна осмочасовна вриједност
	10 µg/m3
	6 µg/m3 (60% од граничне вриједности) 1,Јануар 2013,ц тим да се граница толеранције од 1.Јануара 2015 године и 12 мјесеци након тога смањује на једнаке годишње постотке ,да би се до 1. Јануара 2021, године достигло 0%
	16 µg/m3

	Један дан
	5 µg/m3
	5 µg/m3 (100% од граничне вриједности) 1.јануар 2013, с тим да се граница толеранције од 1.Јануара 2015 и сваких 12 мјесеци након тога смањује на једнаке постотке ,да би до 1.Јануара 2021,године достигло 0%
	10 µg/m3

	Календарска година
	3 µg/m3
	
	3 µg/m3

	Циљна вриједност за приземни озон (О3)

	Циљ
	Период рачунања просечне вриједности
	Циљна вриједност

	Заштита здравља људи
	Максимална дневна осмочасовна средња вриједност
	120 µg/m3 се несмије прекорачити у више од 25 дана по календарској годину у току три године мјерења

	Заштита вегетације
	Од маја до јула
	Вриједност АОТ40 (израчунати из једночасовних вриједности) 18000 µg/m3 по часу у току 5 год. мјерења


5. Мониторинг
           Одговорно лице „О.F. company“ Д.o.o. Шетићи - Зворник, дужно је спроводити мониторинг загађујућих материја у периоду важења еколошке дозволе на сљедећи начин:

5.1.   Мониторинг буке 
Мониторинг нивоа буке вршити само по налогу надлежног еколошког инспектора. Резултати мјерења морају бити у складу са Правилником о граничним вриједностима интензитета звука („Службени гласник Републике Српске“, број 02/23).
           5.2.   Мониторинг ваздуха

Мониторинг квалитета ваздуха вршити  једном годишње уколико је предметно постројење у функцији. Резултати мјерења морају бити у складу са Уредбом о вриједностима квалитета ваздуха („Службени гласник РС“ број 124/12).
 5.3.   Мониторинг  воде 

Квалитативни мониторинг отпадних вода вршити два пута годишње. Резултати мјерења морају бити у складу са Правилником о условима за испуштање отпадних вода у површинске воде („Службени гласник РС“, бр. 44/01).
 5.4.   Мониторинг земљишта

Мониторинг земљишта вршити само у случају акцидентних ситуација или по налогу надлежног еколошког инспектора.

6. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

7.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.

7.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.

Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

8.  Уколико дође до значајнијих промјена у раду, случајне или непредвиђене незгоде или акцидентне ситуације која може значајно утицати на животну средину, инвеститор је дужан обавјестити Одјељење за стамбено комуналне послове и послове саобраћаја и инспектора за екологију.

 9. Одјељење за стамбено-комуналне послове и послове саобраћаја Градске управе Града Зворник врши сваких пет година ревизију издатих еколошких дозвола на захтјев странке, обнавља дозволу и по потреби мијења услове из дозволе а све у складу са Правилником о поступку ревизије и обнављања еколошких дозвола („Службени гласник РС“ број: 28/13 и 104/17).
10.   Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.

11.  Уколико одговорно лице постројења, током трајања важења ове дозволе планира промјену природе или функционисања постројења или проширење постројења које може утицати на животну средину, дужно је да о томе обавјести орган надлежан за издавање еколошке дозволе писаном обавијешћу, у складу са чл. 96. Закона о заштити животне средине.
          12. Сваку од промјена потребно је документовати преко овлаштених субјеката (институција које се баве заштитом радне и животне средине). 

          13.  Ово рјешење се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 

          14.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).

           15.  Ово Рјешење ће бити објављено на интернет страници Града Зворник у складу са чл. 94. Закона о заштити животне средине.

О Б Р А З Л О Ж Е Њ Е
           Дана 12.08.2024.године инвеститор, „О.F. company“ Д.o.o. Шетићи - Зворник, поднео је Одјељењу за стамбено комуналне послове и послове саобраћаја захтјев за обнављање и ревизију еколошке дозволе за објекат бензинске пумпе са ТНГ-ом који се налази у насељу Шетићи бр. 148, град Зворник, на грађевинској парцели означеној као к.п. број: 394/5, 394/6 и 395/2 К.О. Шетићи).

Уз захтјев су достављени следећи прилози:
1. Еколошка дозвола која се обнавља, број: 05-511-62/2019 од 12.11.2019.год.

2. Еколошки мониторинг

3. Записник инспектора за заштиту животне средине, број: 09-511-76/2024 од 19.08.2024.год.
4. Овјерена изјава одговорног лица на основу члана 5. тачка 4. под в. „Правилника о поступку ревизије и обнављања еколошких дозвола“ („Службени гласник РС“ бр. 28/13 и 104/17), од 12.08.2024. године.
5. Доказ о уплати административне таксе.
6. Рјешење о регистрацији, Окружни привредни суд у Бијељини, број: 059-0-Рег-23-000 153 од 10.03.2023.год.
7. План управљања отпадом, „SISTEM QUALITA’S“ д.о.о. Пале, број протокола: 8-1808/24 од 09.08.2024.год.
         Из извјештаја о извршеним мјерењима може се утврдити да је мониториг вршен на начин утврђен еколошком дозволом и да су испитивани параметри у дозвољеним границама према важећим прописима односно да није било одступања од прописаних граничних вриједности.

         Инспектор је у приложеном Записнику о извршеном инспекцијском прегледу констатовао да су му предочени извјештаји о мјерњима те да су вриједности свих контролисаних параметара испод МДК вриједности  и наложио покретање поступка ревизије код надлежних органа. 
         Одговорно лице постројења приложеном Изјавом констатује да до дана подношења Захтјева за обнављање еколошке дозволе није дошло до значајнијих промјена услова који се односе на постројење и активности, основне и помоћне сировине, коришћење енергије, извор емисија и локацију на којој се постројење налази.
         Достављени План управљања отпадом је урађен у августу 2024. године, у складу са чл. 22. Закона о управљању отпадом („Службени гласник Републике Српске", број: 111/13, 106/15 и 16/18).
Разматрајући захтјев и достављену документацију овај орган је установио да је у поступку обнове рјешења неопходно извршити измјену услова из еколошке дозволе, који се односе на конкретизовање мјера заштите животне средине по сегментима и у цјелини и мониторинг, што је учињено у поступку обнове предметног рјешења.
Цијенећи да су испуњени услови из члана 94. Закона о заштити животне средине („Службени гласник РС“, број: 71/12, 79/15 и 70/20) и члана 5. Правилника о поступку ревизије и обнављања еколошких дозвола („Службени гласник РС“, број 28/13 и 104/17), одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).

Против овог рјешења допуштена је жалба Министарству за просторно уређење, грађевинарство и екологију Републике Српске, у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
               Обрадила
            Сања Бјековић
Доставити :                                                                              НАЧЕЛНИК  ОДЈЕЉЕЊА

      - подносиоцу захтјева

      - еколошком инспектору                                                     Бранко Јашић,  дипл.инж.

               - архиви
               - евиденцији

